– Набыццё афіцыйнага статусу дазволіць нам на законных падставах працаваць з архіўнымі дакументамі і ўзаемадзейнічаць з мясцовымі выканаўчымі ўладамі, ваеннымі камісарыятамі, са спецыялізаваным вайсковым падраздзяленнем удзельнічаць у палявых пошукавых работах, – расказвае старшыня савета аб’яднання Мікалай Басянкоў. – Галоўнай мэтай нашай дзейнасці застаецца выяўленне няўлічаных воінскіх пахаванняў, пошук даных аб загінуўшых, абставін іх гібелі.